Diari Oficial de la Generalitat Valenciana


Sumari del DOGV 6212, del 23-02-2010 (2010/1649)

RESOLUCIÓ de 30 de desembre de 2009, de la presidenta de l'Institut Valencià de l'Audiovisual Ricardo Muñoz Suay, per la qual s'adjudiquen ajudes a la producció de llargmetratges.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   6212

Data del DOGV
:   23-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/1649


Data del document
:   30-12-2009

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de desembre de 2009, de la presidenta de l'Institut Valencià de l'Audiovisual Ricardo Muñoz Suay, per la qual s'adjudiquen ajudes a la producció de llargmetratges. [2010/1649]  
Per la Resolució de 10 de març de 2009, de la presidenta de l'Institut Valencià de l'Audiovisual Ricardo Muñoz Suay, es van convocar les ajudes a la producció audiovisual per al 2009 (DOCV núm. 6003, de 29 d'abril de 2009).  
D'acord amb les bases 15, 18, 21 i 24 de la resolució de convocatòria, la vicepresidència de l'Institut Valencià de l'Audiovisual Ricardo Muñoz Suay va resoldre, amb data 30 d'octubre de 2009, el nomenament dels membres de les comissions avaluadores per a la valoració dels projectes presentats.  
Les comissions avaluadores de les ajudes a la producció es van reunir a la seu de la Conselleria de Cultura i Esport el 3 de novembre de 2009. Per a la valoració dels projectes les comissions van aplicar els criteris establits en les bases 14, 17, 20 i 23 de la resolució de convocatòria.  
Les comissions van emetre uns informes en els quals s'especificava la valoració positiva de determinats projectes i la desestimació de la resta en aplicació de les bases de la resolució de convocatòria de les ajudes a la producció de 2009.  
Després de la renúncia d'un dels beneficiaris, la comissió es va reunir a la seu de l'Institut Valencià de l'Audiovisual Ricardo Muñoz Suay (plaça de l'Ajuntament, 17, València) el 16 de desembre de 2009, a les 17.00 hores, amb l'objectiu de redistribuir l'economia resultant de la renúncia. Per a la valoració dels projectes la comissió va aplicar els criteris establits en les bases de la resolució de convocatòria.  
Vist l'informe de la comissió avaluadora de les propostes presentades i la proposta del vicepresident de l'Institut Valencià de l'Audiovisual Ricardo Muñoz Suay, de conformitat amb les bases i modificacions posteriors de la convocatòria, resolc:  
Adjudicar una ajuda a la producció d'un llargmetratge segons figura a continuació:  
Modalitat: llargmetratge. Títol: El rumor de las olas.  
Productora: Olivo Films, SL. CIF: T30597704.  
director: Alberto Morais Foruria. Pressupost: 1.454.862 €.  
Subvenció concedida 2009: 115.000 €.   
Subvenció concedida 2010: 25.000 €.  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament un recurs de reposició o directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del president de l'Institut Valencià de l'Audiovisual Ricardo Muñoz Suay, en el termini d'un mes a comptar des de l'endemà de la notificació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació de la present resolució.  
València, 30 de desembre de 2009.- La presidenta: Trinidad María Miró Mira.